Die Desembervakansie lê weer om die draai en die hele gesin is weer oppad na die een of ander aanloklike vakansiebestemming. Die pad kan soms baie lank raak en ma's en pa's soek altyd na alle moontlike maniere om die woelige kleinspan in die motor stil en besig te hou. Hierdie album is natuurlik die ware Jakob vir die langpad - maar sal selfs by die huis die woelwaters uit die kwaad hou. "Kindertreffers Vir Die Langpad 1" is 'n jaar gelede uitgereik en was so gewild dat 'n opvolgalbum dus dadelik in aanvraag was.